b"\n_START_ARTICLE_\nJohnny Bravo\n_START_SECTION_\nJuoni\n_START_PARAGRAPH_\nSarjan p\xc3\xa4\xc3\xa4hahmo on Johnny Bravo, joka asuu kuvitteellisessa Aron Cityss\xc3\xa4 \xc3\xa4itins\xc3\xa4 luona. H\xc3\xa4nt\xc3\xa4 on kuvailtu James Deanin n\xc3\xa4k\xc3\xb6iseksi, joka kuulostaa Elvis Presleylt\xc3\xa4 ja k\xc3\xa4ytt\xc3\xa4ytyy kuin Fonzie. Bravo yritt\xc3\xa4\xc3\xa4 jatkuvasti etsi\xc3\xa4 itselleen naista, joka l\xc3\xa4htisi h\xc3\xa4nen kanssa treffeille. Monista yrityksist\xc3\xa4 huolimatta Bravon ego pilaa kaiken ja joutuukin usein kokemaan naisten tyytym\xc3\xa4tt\xc3\xb6myyden muun muassa useiden k\xc3\xa4silaukkujen ja nyrkin iskujen my\xc3\xb6t\xc3\xa4.\n_START_SECTION_\nVierasesiintymiset\n_START_PARAGRAPH_\nLukuisien naishahmojen \xc3\xa4\xc3\xa4nin\xc3\xa4 toimineet Kath Soucie, Grey DeLisle ja Jennifer Hale olivat eniten vierailevia \xc3\xa4\xc3\xa4nirooleja tehneet \xc3\xa4\xc3\xa4nin\xc3\xa4yttelij\xc3\xa4t. Sarjassa esiintyi my\xc3\xb6s monia julkisuuden henkil\xc3\xb6it\xc3\xa4 ja erityisesti sarjan nelj\xc3\xa4nnell\xc3\xa4 tuotantokaudella, kuten Farrah Fawcett, Luke Perry, Jessica Biel, Mr. T, Don Knotts, Adam West, Shaquille O'Neal ja Mick Jagger sek\xc3\xa4 kuvitteelisia hahmoja, kuten Retu Kivinen, Jogi-karhu, Blue Falcon ja kaikki Scooby-Doo-sarjassa esiintyneet p\xc3\xa4\xc3\xa4hahmot.\n_START_SECTION_\nVastaanotto ja arvostelu\n_START_PARAGRAPH_\nWizard Magazine listasi vuonna 2001 Johnny Bravon sijalle 67 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 71."